คมกฤช รัตนฉายา

พลเอก คมกฤช รัตนฉายา หรือ เสธ.แม็กซ์ เป็นนายทหารชาวไทย อดีตแม่ทัพน้อยที่ 4, อดีตผู้บัญชาการมณฑลทหารบกที่ 46, ผู้บังคับหน่วยเฉพาะกิจปัตตานี และอดีตผู้บังคับกองกำลังทหารพรานจังหวัดชายแดนภาคใต้ (กกล.ทพ.จชต.)

**ประวัติ**

**ชีวิตส่วนตัว**
พล.อ. คมกฤช เป็นบุตรคนที่ 2 ของ พล.อ. กิตติ รัตนฉายา อดีตแม่ทัพภาคที่ 4 กับคุณหญิง สุภาภรณ์ รัตนฉายา
พล.อ. คมกฤช พกเครื่องรางจากบุคคลใกล้ชิด ทั้งกะลาตาเดียวที่พี่น้องชาวมุสลิมนำมามอบให้ และครุฑวัดบางนาจากเพื่อนนักธุรกิจ

**การศึกษา**
พล.อ. คมกฤช สำเร็จการศึกษาระดับมัธยมศึกษาตอนปลายจากโรงเรียนสุรศักดิ์มนตรี ก่อนสำเร็จการศึกษาจากโรงเรียนเตรียมทหาร รุ่นที่ 26 และโรงเรียนนายร้อยพระจุลจอมเกล้า รุ่นที่ 37 และจบหลักสูตรวิชาทหาร ดังนี้- หลักสูตรชั้นนายร้อย เหล่าทหารราบ รุ่นที่ 88- หลักสูตรชั้นนายพัน เหล่าทหารราบ รุ่นที่ 64- หลักสูตรส่งทางทหาร รุ่นที่ 186 โรงเรียนสงครามพิเศษ ศูนย์สงครามพิเศษ- หลักสูตรการรบแบบจู่โจม รุ่นที่ 181 โรงเรียนศูนย์การทหารราบ- หลักสูตรประจำ โรงเรียนเสนาธิการทหารบก รุ่นที่ 78
ต่อมาได้จบหลักสูตรพัฒนาสัมพันธ์ระดับผู้บริหารจังหวัดภาคใต้ รุ่นที่ 14 ในปี พ.ศ. 2561 และหลักสูตรวุฒิบัตรการเสริมสร้างสังคมสันติสุขในจังหวัดชายแดนภาคใต้ รุ่นที่ 5 จากสถาบันพระปกเกล้า

**การทำงาน**

**ราชการทหาร**
พล.อ. คมกฤช เป็นผู้เรียกร้องความยุติธรรมให้แก่ทหารพรานที่ถูกกล่าวหา รวมทั้งในปี พ.ศ. 2547 คมกฤชเป็นผู้ชี้แจงถึงคดีปืนลั่นปริศนา ที่เขาเชื่อว่าเป็นการลอบยิงจากคนร้ายในพื้นที่สีแดง
ในปี พ.ศ. 2561 ได้มีการปรับย้ายให้ พล.อ. คมกฤช ซึ่งดำรงตำแหน่งเสนาธิการมณฑลทหารบกที่ 46 มาเป็นรองผู้บัญชาการมณฑลทหารบกที่ 46
ในปี พ.ศ. 2568 ปัจจุบัน พล.อ. คมกฤช เป็นผู้ทรงคุณวุฒิพิเศษกองทัพบก

**ปฏิบัติการสนธิกำลัง**
พล.อ. คมกฤช เป็นหนึ่งในผู้ร่วมสนธิกำลังกับทหารและตำรวจในสถานการณ์ความไม่สงบในชายแดนภาคใต้ของประเทศไทย อาทิ- วันที่ 10 มีนาคม พ.ศ. 2552 พล.อ. คมกฤช เป็นหนึ่งในผู้ร่วมสนธิกำลังจำนวน 70 คน พร้อมอาวุธครบมือ โดยกฎอัยการศึก บุกตรวจค้นบ้านพักไม่มีเลขที่ ณ จังหวัดนราธิวาส กระทั่งมีการปะทะกัน จากเหตุการณ์ดังกล่าว มีผู้เสียชีวิต 4 คน รวบตัวได้ 2 คน และเจ้าหน้าที่บาดเจ็บ 1 คน- ส่วนวันที่ 5 ตุลาคม พ.ศ. 2556 พล.อ. คมกฤช เป็นหนึ่งในผู้ร่วมสนธิกำลังจำนวนกว่า 50 คน เข้าปิดล้อมตรวจค้นบ้านพักที่ต้องสงสัย ที่อำเภอรือเสาะ จังหวัดนราธิวาส หลังสืบทราบว่ากองกำลังติดอาวุธของหนึ่งในแกนนำอาร์เคเคหลบซ่อนตัวเพื่อเตรียมก่อเหตุ และได้มีการยิงปะทะกัน กระทั่งตำรวจเสียชีวิต 2 นาย ส่วนกองกำลังติดอาวุธอาร์เคเคเสียชีวิต 4 คน (หนึ่งในนั้นคือเปเล่ดำ) และยอมมอบตัว 7 คน- หลังจากสอบสวนผู้ต้องหาที่ยอมมอบตัวทั้ง 7 คน พล.อ. คมกฤช รัตนฉายา ได้ร่วมสนธิกำลังเข้าพิสูจน์ทราบ ณ แหล่งซุกซ่อนอาวุธปืน โดยเจ้าหน้าที่ได้กระจายกำลังและใช้สุนัขดมกลิ่น กระทั่งพบอาวุธปืนและอุปกรณ์ประกอบระเบิดแสวงเครื่อง พร้อมทำการเข้ายึดเพื่อป้องการการก่อเหตุ- และในวันที่ 8 พฤศจิกายน พ.ศ. 2560 พล.อ. คมกฤช เป็นหนึ่งในผู้นำกำลังร่วม 3 ฝ่าย จำนวนกว่า 70 คน เข้าปิดล้อมตรวจค้นบ้านร้างที่อำเภอสายบุรี จังหวัดปัตตานี เนื่องจากได้เบาะแสว่ากลุ่มก่อความไม่สงบได้เข้ามากบดาน และเกิดการยิงปะทะกัน กระทั่งผู้ก่อเหตุถูกวิสามัญฯ 2 ราย

**ตำแหน่งทหาร**
 นายทหารติดต่อ ฉก.ผสม.ไทย - มาเลเซีย กองพลน้อยที่ 2 รัฐปีนัง มาเลเซีย- ผู้บังคับการหน่วยเฉพาะกิจทหารพรานที่ 41- ผู้บังคับการกองกำลังทหารพรานจังหวัดชายแดนภาคใต้- ผู้บัญชาการกองทัพน้อยที่ 4

**รางวัลที่ได้รับ**
 พ.ศ. 2563 - รางวัลเกียรติยศจักรดาว

**เครื่องราชอิสริยาภรณ์**

**อ้างอิง**
หมวดหมู่:ทหารพราน
หมวดหมู่:ทหารบกชาวไทย
หมวดหมู่:บุคคลจากโรงเรียนสุรศักดิ์มนตรี
หมวดหมู่:บุคคลจากโรงเรียนเตรียมทหาร
หมวดหมู่:บุคคลจากโรงเรียนนายร้อยพระจุลจอมเกล้า
หมวดหมู่:พุทธศาสนิกชนชาวไทย